**Par starptautisko skolu reģistrāciju**

2020.gada 11.jūlijā ir stājies spēkā Starptautisko skolu likums, kas Izglītības kvalitātes valsts dienestam paredz jaunu funkciju – reģistrēt starptautiskās skolas, kā arī nosaka starptautisko skolu reģistrācijas kritērijus. 2021.gada 17.martā stājas spēkā Ministru kabineta 2021. gada 11. marta noteikumi Nr. 159 “Starptautisko skolu noteikumi”.

Saskaņā ar Starptautisko skolu likuma pārejas noteikumu 4.punktā noteikto izglītības iestādes, kuras līdz šā likuma spēkā stāšanās dienai ir reģistrējušās Izglītības iestāžu reģistrā, šajā likumā un Ministru kabineta noteikumos noteiktos dokumentus iesniedz līdz 2021.gada 28.februārim. Izglītības kvalitātes valsts dienests līdz 2021.gada 31.maijam izvērtē iesniegtos dokumentus un izsniedz atļauju starptautiskas izglītības programmas un mācību priekšmeta "Latvijas mācība" īstenošanai uz starptautiskas izglītības programmas akreditācijas laiku.

Līdz ar to dokumentus (apliecinot atbilstību Starptautisko skolu likuma 4.panta otrajā daļā noteiktajām prasībām), kā arī starptautiska izglītības programmas apguves rezultātā saņemtā starptautiska izglītības dokumenta paraugu var iesniegt Izglītības kvalitātes valsts dienestā elektroniski (ikvd@ikvd.gov.lv, www.latvija.lv) vai pa pastu (Smilšu iela 7, Rīga, LV-1050).

Kritēriji starptautiskas skolas reģistrācijai:

|  |  |  |
| --- | --- | --- |
| **Nr.p.k.** | **Normatīvais regulējums** | **Piezīmes** |
|  | **Starptautisko skolu likuma 4.panta otrās daļas 1. – 7.punkts:** |  |
| 1 | 1) starptautiskā skola īsteno citas Eiropas Savienības dalībvalsts, Ziemeļatlantijas līguma organizācijas dalībvalsts, Eiropas skolu augstākās valdes vai Starptautiskā bakalaurāta organizācijas atzītu starptautisku izglītības programmu; | 1) starptautiska izglītības programma;  2) Eiropas Savienības dalībvalsts, Ziemeļatlantijas līguma organizācijas dalībvalsts, Eiropas skolu augstākās valdes vai Starptautiskā bakalaurāta organizācijas atzinums. |
| 2 | 2) starptautiskās skolas dibinātāja īpašumā, valdījumā vai lietošanā uz vismaz pieciem gadiem ir nekustamais īpašums vai tā daļa (telpu grupa) (turpmāk — nekustamais īpašums) starptautiskas izglītības programmas īstenošanai un ar to saistīto darbību veikšanai; | 1) Telpu nomas līgums, noslēgts uz pieciem gadiem (termiņš skaitāms uz iesniegšanas Izglītības iestāžu reģistrā brīdi);  2) Zemesgrāmatas apliecības kopija (ja telpas īpašumā).  Būvi aizliegts izmantot līdz tās pieņemšanai ekspluatācijā, izņemot šā panta trešajā daļā minētos gadījumus. Ekspluatācijā pieņemto būvi izmanto tikai atbilstoši projektētajam lietošanas veidam. *(Būvniecības likuma 21.panta otrā daļa)* |
| 3 | 3) nekustamais īpašums, tajā izvietotās iekārtas, inventārs un aprīkojums atbilst normatīvajos aktos noteiktajām ekspluatācijas, tehniskās drošības, higiēnas prasībām, telpas atbilst iekārtu un inventāra uzturēšanas prasībām; | 1) Valsts ugunsdzēsības un glābšanas dienesta (VUGD) atzinums par objekta atbilstību normatīvajos aktos noteiktajām ugunsdrošības prasībām;  2) Veselības inspekcijas atzinums par objekta gatavību darbības uzsākšanai vai turpināšanai;  3) Veselības inspekcijas kontroles akts un VUGD pārbaudes akts (reizi mācību gadā) *– Ministru kabineta 2009.gada 24.novembra noteikumi Nr.1338 „Kārtība, kādā nodrošināma izglītojamo drošība izglītības iestādēs un to organizētajos pasākumos” 3.1.apakšpunkts.* |
| 4 | 4) starptautiskajā skolā tiek nodrošināta izglītojamo drošība, profilaktiskā veselības aprūpe un pirmās palīdzības pieejamība; | Atbilstoši izglītības iestādes vajadzībām un vietējiem apstākļiem izglītības iestāde izstrādā šādus drošības noteikumus:  1) par drošību mācību kabinetos un telpās, kurās ir iekārtas un vielas, kas var apdraudēt izglītojamo drošību un veselību;  2) par ugunsdrošību;  3) par elektrodrošību;  4) par pirmās palīdzības sniegšanu;  5) par drošību ekskursijās, pārgājienos un pastaigās;  6) par drošību citos izglītības iestādes organizētajos pasākumos;  7) par drošību sporta sacensībās un nodarbībās. *(Ministru kabineta 2009.gada 24.novembra noteikumi Nr.1338 „Kārtība, kādā nodrošināma izglītojamo drošība izglītības iestādēs un to organizētajos pasākumos” 7.punkts)*  Pirmo palīdzību izglītības iestādē sniedz traumas gūšanas vietā, izglītības iestādes veselības punktā vai izglītības iestādes dibinātājs nodrošina pirmās palīdzības pieejamību ārstniecības iestādē.  Izglītības iestādē pirmo palīdzību sniedz ārstniecības persona – māsa vai ārsta palīgs (feldšeris) – vai izglītības iestādes darbinieks, kurš apmācīts pirmās palīdzības sniegšanā saskaņā ar normatīvajos aktos par apmācību pirmās palīdzības sniegšanā noteiktajām mācību programmām. Ja izglītojamam ir smaga trauma vai saslimšana, pirmo palīdzību atbilstoši savām zināšanām un iespējām sniedz persona ar kvalifikāciju medicīnā vai bez tās neatkarīgi no sagatavotības un ekipējuma. *(Ministru kabineta 2010.gada 23.marta noteikumu Nr.277 „Kārtība, kādā nodrošināma izglītojamo profilaktiskā veselības aprūpe un pirmās palīdzības pieejamība izglītības iestādēs” 4. un 6.punkts)*  Informācija par profilaktisko veselības aprūpi un pirmās palīdzības pieejamību izglītības iestādē norādīta Veselības inspekcijas kontroles aktā. |
| 5 | 5) starptautiskajā skolā tiek nodrošināta izglītojamo ēdināšana atbilstoši normatīvajiem aktiem; | Ēdināšanas pakalpojuma sniedzējs ir reģistrēts Pārtikas un veterinārajā dienestā. |
| 6 | 6) starptautiskajā skolā ir izglītojamo vajadzībām atbilstošs datoraprīkojums, bibliotēka, kurā nodrošināta pieeja Latvijas un starptautiskajiem elektroniskajiem literatūras un periodikas krājumiem, sporta zāle un sporta laukums; | Ikviena bibliotēka reģistrējama Kultūras ministrijā mēneša laikā pēc tās nodibināšanas. *(Bibliotēku likuma 8.pants)* |
| 7 | 7) starptautiskās skolas darbību, pārvaldību un šajā skolā notiekošo izglītības procesu regulē tās dibinātāja apstiprināti darbības pamatnoteikumi (piemēram, nolikums, statūti). | Izglītības iestādes nolikums, kuru apstiprinājis izglītības iestādes dibinātājs. |
|  | **Starptautisko skolu noteikumu 2. un 4. punkts (projekts):** |  |
| 8 | 2. Skola atbilstoši Starptautisko skolu likuma 5. panta pirmajā daļā noteiktajam dienestā iesniedz iesniegumu par starptautiskās skolas reģistrāciju izglītības iestāžu reģistrā un atļauju starptautiskas izglītības programmas īstenošanai, kā arī mācību priekšmeta „Latvijas mācība” programmu (turpmāk – iesniegums).  4. Iesniegumam pievieno dokumentus, kas apliecina iesniegumā norādīto informāciju un atbilstību Starptautisko skolu likuma 4.panta otrajā daļā noteiktajām prasībām, kā arī starptautiskas izglītības programmas apguves rezultātā saņemtā starptautiska izglītības dokumenta paraugu. | 1) mācību priekšmeta „Latvijas mācība” programma;  2) starptautiskas izglītības programmas apguves rezultātā saņemtā starptautiska izglītības dokumenta paraugs. |